Renault domină piața mașinilor electrice din Europa. Care sunt cele mai căutate modele.
Renault Zoe e cea mai bine vândută mașină electrică din Europa. Renault Kangoo Z.E. este cea mai populară utilitară electrică din Europa. La anul apare pe piață Dacia Spring, care va fi cea mai ieftină electrică din Europa.
Franceza nu mai este de mult principala limbă a relațiilor internaționale, dar pare că este limba mașinilor electrice. Două modele Renault domină piața de profil din Europa.Compacta Renault Zoe este cea mai bine vândută mașină electrică de anul acesta.Din ianuarie și până în noiembrie, au fost cumpărate peste 84 de mii de mașini. De două ori mai multe ca anul trecut.Zoe a fost cea mai populară electrică acasă, în Franța, dar și în Germania, Italia, Spania, Portugalia și România. În paralel, aproape o treime dintre toate dubele electrice vândute în Europa au fost Renault Kangoo Z.E. 8.500 au fost pe drumurile continentului anul acesta.Dar la anul, coroana de campion s-ar putea să treacă de la Renault la Dacia.Marca românească lansează Spring, care se anunță cea mai ieftină electrică din Europa. Va fi la aproape jumătate de preț față de sora mai mare, Zoe.